Document ID: 32000R2578

Uredba Sveta (ES) št. 2578/2000
z dne 17. novembra 2000
o spremembah Uredbe (ES) št. 2406/96 o skupnih tržnih standardih za nekatere ribiške proizvode
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3759/92 z dne 17. decembra 1992 o skupni ureditvi trga z ribiškimi proizvodi in proizvodi iz ribogojstva [1], zlasti člena 2(3),
ob upoštevanju predloga Komisije,
(1) ker Priloga IV k Uredbi (ES) št. 104/2000 [2] na seznam proizvodov, upravičenih do interventnih mehanizmov skupne ureditve trga, dodaja pet novih vrst;
(2) ker je zato za te vrste treba določiti skupne tržne standarde, usklajene na celotnem trgu Skupnosti, s tem da se spremeni Uredbo (ES) št. 2406/96 [3],
SPREJEL NASLEDNJO UREDBO:
Člen 1
Uredba (ES) št. 2406/96 se spremeni, kot sledi:
1. Člen 3:
(a) v odstavku 1 se seznam pod točko (a) dopolni z naslednjimi alineami:
"- Bradač in progasti bradač (Mullus barbatus, Mullus surmuletus)
- Kantar (Spondyliosoma cantharus)";
(b) v odstavku 1 se doda nova točka (d):
"(d) Grebenasta pokrovača in drugi vodni nevretenčarji, ki spadajo pod kodo NC 0307:
- Grebenasta pokrovača (Pecten maximus)
- Valovita blatarka (Buccinum undatum)".
2. Prvi pododstavek člena 4(3) se nadomesti z:
"3. Rakovice, grebenaste pokrovače in valovite blatarke iz člena 3 se ne razvrstijo glede na specifične standarde svežosti."
3. Člen 7(1) se nadomesti z:
"1. Proizvodi iz člena 3 se razvrstijo glede na težo ali na število na kilogram. Kozice in rakovice se v kategorije velikosti razvrstijo po širini oklepa. Grebenaste pokrovače in valovite blatarke se v kategorije velikosti razvrstijo po širini lupine."
4. V Prilogi II se tabela, ki je v Prilogi k tej uredbi in se nanaša na kategorije velikosti, ki veljajo za bradača in progastega bradača, kantarja, grebenasto pokrovačo in valovito blatarko, doda za obstoječo tabelo.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Uporablja se od 1. januarja 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. novembra 2000

Labels: 7
3
6